
Specialiųjų pirkimo sąlygų
5 priedas

VAIZDO KLIPŲ IR MEDIJOS REPORTAŽŲ KŪRIMO PASLAUGŲ VIEŠOJO PIRKIMO-PARDAVIMO SUTARTIS 

20__ m. ___________   ___  d.    Nr._______/_________
          (sudarymo data)
_________________
   (sudarymo vieta)



_____________, įstaigos kodas___________, atstovaujama (-as) ________________, veikiančio (-ios) pagal ____________________________ , toliau vadinamas Paslaugų pirkėjas ir 
__________, įmonės kodas ______________, atstovaujama (-as) ___________, veikiančio (-ios) pagal _______________________________, toliau vadinama Paslaugų teikėjas, 
toliau kartu vadinamos Šalimis, o atskirai – Šalimi, sudarėme šią vaizdo klipų ir medijos reportažų kūrimo paslaugų viešojo pirkimo-pardavimo sutartį (toliau – Sutartis)  ir susitarėme dėl toliau išvardintų sąlygų.

1. [bookmark: _Toc133748190]SUTARTIES DALYKAS

1.1. [bookmark: _Hlk218580618]Sutarties dalykas yra Lietuvos kalėjimų tarnybos Interreg VI-A Lietuvos–Lenkijos bendradarbiavimo programos projekto Nr. LTPL00388 „Tinklų kūrimas siekiant sėkmingos nuteistųjų resocializacijos ir visuomenės telkimo bendram pasitikėjimui“ (toliau – Projektas) vaizdo klipų ir medijos reportažų kūrimo paslaugos (toliau – paslaugos), kurių apimtis, kokybė bei kiti paslaugoms keliami reikalavimai apibrėžti vaizdo klipų ir medijos reportažų kūrimo paslaugų pirkimo techninėje specifikacijoje (Sutarties 1 priedas).
1.2. Paslaugų teikimo metu sukurti vaizdo klipai ir medijos reportažai gali būti perduodami skaitmeniniu būdu arba fizinėje laikmenoje adresu Lietuvos kalėjimų tarnyba, L. Sapiegos g. 1, 10312, Vilnius.
1.3. Vykdomas žaliasis pirkimas, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunkčiu, kai perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nenumatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

2. SUTARTIES KAINODAROS TAISYKLĖS IR ATSISKAITYMO TVARKA

2.1. Sutarčiai taikoma fiksuotos kainos kainodara. 
2.2. Pradinės Sutarties vertė ___________________ Eur, be pridėtinės vertės mokesčio (toliau – PVM).  Sutarties kaina įskaitant PVM ir visas su paslaugų teikimu susijusias išlaidas _____________ Eur.
2.3. Sutarties kainą sudaro:
	Eil. Nr.
	Paslaugų pavadinimas
	Mato vienetas
	Kiekis
	Paslaugos 1 vieneto kaina, Eur be PVM

	1
	2
	3
	4
	5

	1.
	Vaizdo klipo kūrimas
	vnt.
	4
	

	2.
	Medijos reportažo kūrimas
	vnt.
	2
	



2.4. Į Sutarties kainą yra įskaičiuotos visos paslaugų kainos sudedamosios dalys, visos Paslaugų teikėjo patiriamos tiesioginės ir netiesioginės išlaidos ir mokesčiai susiję su Paslaugų suteikimu (išskyrus tuos atvejus, kai pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į Sutarties kainą). Jokios papildomos Paslaugų teikėjo išlaidos nebus apmokamos ar kompensuojamos. 
2.5. Paslaugų teikėjui avansas nemokamas.
2.6. Už kokybiškai ir laiku faktiškai suteiktas Paslaugas, nurodytas Sutarties 1 priedo 2.3.1-2.3.6 papunkčiuose, atsiskaitoma Sutarties 2.3 papunkčio lentelėje nurodyta paslaugos kaina už kiekvieną suteiktų Paslaugų kiekį atskirai. Paslaugų teikėjui pateikus atitinkamos suteiktos paslaugos PVM sąskaitą faktūrą, Paslaugų pirkėjas įsipareigoja ją apmokėti per 30 (trisdešimt) kalendorinių dienų nuo PVM sąskaitos faktūros gavimo dienos, prieš tai pasirašius Paslaugų teikimo (į)vykdymo ataskaitą (Sutarties 2 priedas) ir nenurodžius jokių Paslaugų teikimo trūkumų. 
2.7. Jeigu Sutarties neįmanoma įvykdyti dėl Paslaugų pirkėjo kaltės, jis sumoka Paslaugų teikėjui paslaugų teikimo kainos dalį, proporcingą faktiškai suteiktoms paslaugoms. 
2.8. Sutarties kaina, nustatyta  Sutarties 2.2 ir 2.3 papunkčiuose, gali būti perskaičiuojama  pagal bendrą kainų lygio kitimą, paslaugų grupių kainų pokyčius.
2.9. Bet kuri Sutarties Šalis Sutarties galiojimo metu turi teisę inicijuoti Sutarties kainos peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo susitarimo dėl paskutinio perskaičiavimo pagal šį Sutarties punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties 2.9.5 papunktyje, viršija 5 procentus. Sutarties kaina perskaičiuojama šia tvarka:
2.9.1. Sutarties kaina peržiūrima tik tai Sutarties daliai, kuri nėra išpirkta, t. y., paslaugoms, kurios nėra priimtos ir apmokėtos. Vėlesnė Sutarties kainos peržiūra negali apimti laikotarpio, už kurį jau buvo atlikta peržiūra.
2.9.2. Jeigu paslaugų teikimas vėluoja dėl Paslaugų teikėjo kaltės, uždelstų suteikti paslaugų kaina nėra perskaičiuojama dėl kainų lygio kilimo.
2.9.3. Atlikdamos Sutarties kainos peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.9.4. Šalys privalo susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą.
2.9.5. Nauja Sutarties kaina apskaičiuojama pagal žemiau pateiktą formulę:
				          , kur 

 – kaina (Eur be PVM) (jei peržiūra jau buvo atlikta, tai po paskutinio perskaičiavimo) 
 – perskaičiuota (pakeista) kaina (Eur be PVM) 
k – pagal vartotojų kainų indeksą (apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). 
„k“ reikšmė skaičiuojama pagal formulę:
 ( proc.), kur

Indnaujausias – kreipimosi dėl kainos peržiūros išsiuntimo kitai Šaliai dieną paskelbtas naujausias Vartojimo prekių ir paslaugų indeksas.
Indpradžia – laikotarpio pradžios datos (mėnesio) Vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
2.9.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki vieno  skaitmens po kablelio, o apskaičiuota kaina „“ suapvalinama iki dviejų skaitmenų po kablelio.
2.9.7. Šalis, siekianti Sutarties kainos peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale, kitą svarbią informaciją. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
2.9.8. Susitarimas turi būti sudarytas per 20 (dvidešimt) darbo dienų nuo Šalies pateikto tinkamo prašymo perskaičiuoti Sutarties kainą gavimo dienos.

3. ŠALIŲ TEISĖS IR PAREIGOS

3.1. Paslaugų teikėjas įsipareigoja:
3.1.1. Teikti kokybiškas paslaugas Paslaugų pirkėjui pagal Sutartį, savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.
3.1.2. Bendradarbiauti su Paslaugų pirkėju visos Sutarties vykdymo metu ir nedelsdamas raštu informuoti Paslaugų pirkėją apie bet kurias aplinkybes, kurios trukdo ar gali sutrukdyti Paslaugų teikėjui užbaigti paslaugų teikimą nustatytais terminais arba gali turėti įtakos teikiamų paslaugų apimčiai ir/ar kokybei.
3.1.3. Po paslaugų suteikimo nedelsdamas perleisti nuosavybės teisę į paslaugų teikimo rezultatą, jeigu toks sukuriamas.
3.1.4. Užtikrinti iš Paslaugų pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.
3.1.5. Užtikrinti, kad Sutarties sudarymo momentu ir visą jos galiojimo laikotarpį paslaugas teiktų reikiamas ir optimalus specialistų skaičius ir Paslaugų teikėjo specialistai turėtų reikiamą kvalifikaciją ir patirtį, nepriklausomai, ar buvo keliami kvalifikacijos reikalavimai pirkimo dokumentuose, reikalingas norint kokybiškai ir laiku teikti paslaugas.
3.1.6. Paslaugų pirkėjui nurodžius Paslaugų teikimo (į)vykdymo ataskaitoje suteiktų paslaugų trūkumus/neatitikimus/pastabas, ištaisyti juos savo sąskaita per 5 (penkias) darbo dienas.
3.1.7. Paslaugų pirkėjui pasirašius Paslaugų teikimo (į)vykdymo ataskaitą ir nenurodžius jokių paslaugų teikimo trūkumų, informacinės sistemos SABIS priemonėmis pateikti jam PVM sąskaitą faktūrą už suteiktas paslaugas. PVM sąskaitoje-faktūroje privalo būti nurodyti suteiktų Paslaugų pavadinimai, Sutarties numeris, Sutarties data. Paslaugų teikėjui nepateikus sąskaitos faktūros per SABIS, Paslaugų pirkėjas turi teisę nevykdyti mokėjimo.
3.1.8. Iki Sutarties galiojimo pabaigos grąžinti visus iš Paslaugų pirkėjo gautus dokumentus, jeigu Paslaugų pirkėjas tokius dokumentus buvo perdavęs Paslaugų teikėjui kaip reikalingus šiai Sutarčiai vykdyti, Paslaugų pirkėjo nurodytiems asmenims. 
3.1.9. Atlyginti Paslaugų pirkėjo patirtus nuostolius per 10 (dešimt) darbo dienų, jei Paslaugų teikėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Paslaugų pirkėjui, jeigu trečiųjų šalių reikalavimai Paslaugų pirkėjui susiję su intelektinės nuosavybės teisių pažeidimais arba jeigu Paslaugų pirkėjo nuostoliai atsiranda dėl Paslaugų teikėjo kaltės, jam nevykdant arba netinkamai vykdant Sutartį.
3.1.10. Jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, Paslaugų teikėjas įsipareigoja, kad pirkimo sutartį vykdys tik tokią teisę turintys asmenys.

3.2. Paslaugų teikėjas Sutarties galiojimo laikotarpiu turi teisę:
3.2.1. Gauti  atlygį už suteiktas paslaugas, Sutarties 2.2 papunktyje nustatytą kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus.
3.2.2. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
3.2.3. Jei Paslaugų pirkėjas naudojasi Sutarties 3.4.3 papunktyje įtvirtinta tiesioginio atsiskaitymo su subteikėjais galimybe, Paslaugų teikėjas turi teisę prieštarauti nepagrįstiems mokėjimams subteikėjams.
3.3. Paslaugų pirkėjas įsipareigoja:
3.3.1. Bendradarbiauti su Paslaugų teikėju ir suteikti jam visą turimą informaciją ir/ar dokumentus, kurie gali būti reikalingi tinkamam Sutarties vykdymui.
3.3.2. Nedelsiant pranešti Paslaugų teikėjui apie Sutarties sąlygų pažeidimą, kai tik toks pažeidimas yra nustatomas.
3.3.3. Priimti suteiktas kokybiškas paslaugas bei per Sutarties 2.6 papunktyje nustatytą terminą apmokėti Paslaugų teikėjui už laiku ir kokybiškai suteiktas paslaugas, atitinkančias Sutarties 1 priede keliamus reikalavimus bei suteiktas laikantis nusistovėjusios praktikos ir atitinkamos profesijos standartų, numatytų tokios rūšies paslaugų teikimui, pervedant pinigus į Paslaugų teikėjo Šalių rekvizituose (Sutarties 10 dalis) nurodytą atsiskaitomąją sąskaitą.
3.3.4. Gavęs iš Paslaugų teikėjo paslaugų teikimo (į)vykdymo ataskaitą, ne vėliau kaip per 5 (penkias) darbo dienas pasirašyti Paslaugų teikimo (į)vykdymo ataskaitą arba atmesti Paslaugų teikėjo prašymą pasirašyti Paslaugų teikimo (į)vykdymo ataskaitą, nurodydamas priimto sprendimo motyvus bei priemones, kurių Paslaugų teikėjas privalo imtis, kad Paslaugų teikimo (į)vykdymo ataskaita būtų pasirašyta.
3.3.5. Pateikti Paslaugų teikėjui aktą apie padarytą žalą per 5 (penkias) darbo dienas nuo žalos atsiradimo nustatymo dienos.
3.3.6. Ne vėliau kaip per 3 darbo dienas nuo Sutarties įsigaliojimo ir/ar Sutarties 5.4 papunktyje nurodytos informacijos gavimo raštu, informuoti subteikėjus apie tiesioginio atsiskaitymo galimybę, prašant subteikėjų, norinčių pasinaudoti tokia galimybe, raštu pateikti prašymą Pirkėjui per 3 darbo dienas.
3.4. Paslaugų pirkėjas Sutarties galiojimo laikotarpiu turi teisę:
3.4.1. Dalyvauti Paslaugų teikėjui teikiant paslaugas stebėjimo ir (ar) priežiūros tikslu.
3.4.2. [bookmark: _Hlk69634255]Paslaugų pirkėjas turi visas šios Sutarties bei Lietuvos Respublikoje galiojančių teisės aktų numatytas teises.
3.4.3. Tiesiogiai atsiskaityti su subteikėjais. Tokio atsiskaitymo tvarka nustatoma trišalėje sutartyje, kurią sudaro Paslaugų pirkėjas, Paslaugų teikėjas ir jo subteikėjas (-ai).
3.5. Paslaugų teikėjas ir Paslaugų pirkėjas sutinka, kad:
3.5.1. Visos turtinės autorių teisės į pagal šią Sutartį sukurtus kūrinius perduodamos Paslaugų pirkėjui. Paslaugų pirkėjas turi teisę naudoti, dauginti, viešinti, adaptuoti, platinti ir perduoti kūrinius projekto administravimo, viešinimo bei savo veiklos tikslais. Paslaugų teikimo metu sukurti kūriniai yra Paslaugų pirkėjo nuosavybė. 
3.5.2. Autorinis atlyginimas už paslaugų teikimo metu sukurtus kūrinius yra įskaičiuojamas į bendrą paslaugų teikimo kainą;
3.5.3. Paslaugų teikėjo asmeninės neturtinės teisės į kūrinius, sukurtus paslaugų pagal šią Sutartį teikimo metu, Paslaugų pirkėjui neperleidžiamos; 
3.5.4. Paslaugų pirkėjas turi teisę naudoti kūrinius be jokių apribojimų Paslaugų pirkėjo ar bausmių vykdymo sistemos įstaigos vykdomos veiklos tikslais ir įsipareigoja, be Paslaugų teikėjo išankstinio raštiško sutikimo neperduoti kūrinių tretiesiems asmenims, išskyrus bausmių vykdymo sistemos įstaigas, taip pat valstybės institucijas ir (ar) įstaigas, kai tai yra reikalinga pagal teisės aktų reikalavimus. Paslaugų pirkėjas taip pat turi teisę, be atskiro Paslaugų teikėjo sutikimo, perduoti, viešinti ar pateikti sukurtus kūrinius projekto partneriams, Interreg programos valdymo ir priežiūros institucijoms, Europos Komisijai, audito ir kontrolės institucijoms bei kitoms projekto administravime, priežiūroje, finansavime ar viešinime dalyvaujančioms institucijoms, tiek, kiek tai būtina projekto įgyvendinimo, administravimo, atsiskaitymo, viešinimo, kontrolės ir audito tikslais. Paslaugų teikėjas neatsako už jokio trečiojo asmens, išskyrus bausmių vykdymo sistemos įstaigas, patirtus nuostolius, kuriuos sukėlė šio asmens pasinaudojimas ar pasitikėjimas Paslaugų teikėjo parengtais kūriniais. 
3.6. Šalys susitaria, kad visais atvejais Paslaugų teikėjo atsakomybė pagal šią Sutartį kyla tik esant Paslaugų teikėjo kaltei, atlygintini Paslaugų pirkėjui tik tiesioginiai nuostoliai, o Paslaugų teikėjo atlygintinų pagal Sutartį nuostolių suma (pagal visas pretenzijas) negali viršyti dvigubos Sutarties vertės. Netiesioginiai nuostoliai pagal Sutartį neatlygintini.
3.7. Paslaugų teikėjas atsako:
3.7.1. už viso naudojamo turinio teisėtumą, įskaitant (bet neapsiribojant) muziką, vaizdinę medžiagą ir kitų trečiųjų šalių intelektinės nuosavybės objektus;
3.7.2. už visų filmavimui reikalingų leidimų, bepiločių orlaivių naudojimo leidimų, piloto kvalifikacijos ir teisės aktų reikalavimų laikymąsi.

4. ATSAKOMYBĖS PAGAL SUTARTĮ NETAIKYMAS ARBA ATLEIDIMAS NUO ATSAKOMYBĖS 

4.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
4.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“ patvirtintų taisyklių nuostatos;
4.1.2. dėl Europos Sąjungos valstybių veiksmų –  kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti;
4.1.3. [bookmark: _Hlk72768343]jei po Sutarties pasirašymo atsiranda naujų aplinkybių, kurios nebuvo žinomos (apribojimas verslui, judėjimui tarp savivaldybių, prekių pristatymo vėlavimams sugriežtinto karantino laikotarpiu ir pan.), jei tai turi įtakos Paslaugų teikimo pradžiai ar Paslaugų teikimui ir Paslaugų teikėjas gali tai pagrįsti konkrečiais dokumentais ar įrodymais, ir tai nepriklauso nuo Paslaugų teikėjo valios, veikimo ar neveikimo.  
4.2. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4.3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento. Jeigu Šalis laiku neišsiunčia pranešimo arba neinformuoja ir nepateikia nurodytų aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

5. SUTARTIES VYKDYMUI PASITELKIAMI ASMENYS

5.1. Paslaugų teikėjas Sutarties vykdymui pasitelkia Sutarties 4 priede nurodytus subtiekėjus.
5.2. Subtiekėjo pasitelkimas nekeičia Paslaugų teikėjo atsakomybės dėl Sutarties vykdymo. Paslaugų teikėjas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai. Šių asmenų veiksmai vykdant Sutartį Paslaugų teikėjui sukelia tokias pačias pasekmes ir atsakomybę, kaip jo paties veiksmai. Tiekėjas atsako už savo subtiekėjų veiksmus ar neveikimą.
5.3. Naujas subtiekėjas gali pradėti vykdyti jiems Paslaugų teikėjo pavestus įsipareigojimus pagal Sutartį ne anksčiau, nei bus pasirašytas Susitarimas.
5.4. Paslaugų teikėjas turi teisę Sutarties vykdymui pasitelkti naujus, Sutarties 4 priede nenurodytus subtiekėjus, kurių pajėgumais Paslaugų teikėjas nesirėmė pirkimo dokumentuose numatytiems kvalifikacijos reikalavimams pagrįsti. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Paslaugų pirkėjui pranešti tuo metu žinomų subtiekėjų, kurių pajėgumais Paslaugų teikėjas nesirėmė pirkimo dokumentuose numatytiems kvalifikacijos reikalavimams pagrįsti, pavadinimus, juridinio asmens kodą, kontaktinius duomenis, jų atstovus. Paslaugų teikėjas, bet kuriuo Sutarties vykdymo metu, subtiekėjus, kurių pajėgumais Paslaugų teikėjas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra. Paslaugų teikėjas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subtiekėjo, kurio pajėgumais Paslaugų teikėjas nesirėmė pirkimo dokumentuose numatytiems kvalifikacijos reikalavimams pagrįsti, pasitelkimo ir (arba) keitimo apie tai privalo informuoti Paslaugų pirkėją. Paslaugų pirkėjui sutikus, Šalys pasirašo susitarimą, kuris laikomas neatsiejama Sutarties dalimi.
5.5. Subtiekėjai, kurių pajėgumais Paslaugų teikėjas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiami tik šiais atvejais:
5.5.1. kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
5.5.2. kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Paslaugų teikėju ir pan.) nebegali vykdyti visų ar dalies Sutartyje numatytų įsipareigojimų;
5.5.3. Paslaugų teikėjas privalo pakeisti subtiekėją, jei paaiškėja, kad jis neatitinka jam pirkimo dokumentuose keliamų reikalavimų.
5.6. Naujas subtiekėjas Paslaugų teikėjo prašymo pakeisti subtiekėją pateikimo metu turi atitikti pirkimo dokumentuose subtiekėjui keliamus kvalifikacijos reikalavimus. 
5.7. Paslaugų teikėjas privalo ne vėliau nei prieš 5 (penkias) darbo dienas iki numatomo subtiekėjo, kurio pajėgumais Tiekėjas rėmėsi, kad atitiktų pirkimo dokumentuose nustatytus kvalifikacijos reikalavimus, keitimo pateikti Paslaugų pirkėjui šiuos dokumentus:
5.7.1. argumentuotą rašytinį prašymą pakeisti subtiekėją, paaiškinant keitimo aplinkybę. Paslaugų pirkėjas pasilieka teisę paprašyti įrodymų, pagrindžiančių keitimo aplinkybę;
5.7.2. naujo subtiekėjo kvalifikaciją įrodančius dokumentus pagal Sutarties reikalavimus.
5.8. Paslaugų pirkėjas, gavęs Paslaugų teikėjo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybę ir raštu informuoja Paslaugų teikėją apie sutikimą pakeisti subtiekėją, kurio pajėgumais Paslaugų teikėjas rėmėsi, kad atitiktų pirkimo dokumentuose nustatytus kvalifikacijos reikalavimus. Paslaugų pirkėjui sutikus, Šalys pasirašo Susitarimą, kuris laikomas neatsiejama Sutarties dalimi.

6. GINČŲ SPRENDIMO TVARKA

6.1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.
6.2. Jei ginčo nepavyksta išspręsti derybomis per 20 (dvidešimt) darbo dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Paslaugų pirkėjo buveinės vietą.

7. SUTARTIES VYKDYMO SUSTABDYMAS

7.1. Sutarties vykdymas stabdomas šiais atvejais:
7.1.1. esant Sutarties 4 skyriuje numatytoms aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami kai minėtos aplinkybės nebetrukdo vykdyti Sutarties;
7.1.2. esant nuo Paslaugų pirkėjo priklausančių aplinkybių, dėl kurių Paslaugų pirkėjas negali priimti paslaugų, Paslaugų pirkėjas turi teisę reikalauti sustabdyti Paslaugų teikimą iki atitinkamų aplinkybių pasibaigimo;
7.1.3. esant kitoms aplinkybėms, kurios nebuvo žinomos pirkimo vykdymo metu ir su kuriomis susidurtų bet kuris kitas Paslaugų pirkėjas ir/ar Paslaugų teikėjas. 
7.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Paslaugų pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytų Paslaugų teikimas atnaujinamas. Sutartinių įsipareigojimų vykdymas Sutarties 7.1.1 – 7.1.3 papunkčiuose nustatytais atvejais sustabdomas raštu, nurodant priežastis ir sustabdymo terminą. Sutartinių įsipareigojimų vykdymas atnaujinamas pasibaigus sustabdymą lėmusioms aplinkybėms. 
7.3. Atnaujinus Sutarties vykdymą, neįvykdytų prievolių (jų dalies) įvykdymo terminai ir Sutarties galiojimas nukeliami tokiam terminui, kiek buvo likę laiko jų įvykdymui (Sutarties galiojimui) jų sustabdymo metu.
7.4. Paslaugų pirkėjas taip pat turi teisę sustabdyti paslaugų ar kurios nors jų dalies tiekimą, jeigu jam pagrįstai kyla įtarimų dėl teikiamų paslaugų kokybės ir reikia laiko patikrinti bei įsitikinti teikiamų paslaugų kokybe. Tokiu atveju paslaugų ar jų dalies teikimo stabdymas galimas iki 5 (penkių) darbo dienų. Sustabdytų paslaugų ar jų dalies teikimas atnaujinamas Sutarties 7.3 papunktyje nustatyta tvarka. Paslaugų pirkėjo galimybė pasinaudoti šia teise negali priklausyti nuo Paslaugų teikėjo valios ar būti jo įtakojama. 
7.5. Paslaugų teikėjui jokios papildomos išlaidos dėl Sutarties vykdymo stabdymo neatlyginamos.

8. SUTARTIES NUTRAUKIMAS, ESMINĖS SUTARTIES SĄLYGOS, ŠALIŲ ATSAKOMYBĖ

8.1. [bookmark: _Hlk69634963]Paslaugų pirkėjas vienašališkai nutraukia Sutartį, įspėjęs Paslaugų teikėją raštu prieš ne trumpesnį nei 5 (penkių) darbo dienų terminą, jeigu Paslaugų teikėjas padaro esminį Sutarties pažeidimą ar Sutarties pažeidimą, kuris atitinka esminio Sutarties pažeidimo požymius, nurodytus Lietuvos Respublikos civiliniame kodekse, ir, gavęs Paslaugų pirkėjo pretenziją, per pretenzijoje nurodytą terminą neištaiso pažeidimo.
8.2. Esminis Sutarties pažeidimas - Paslaugų teikėjas nevykdo prisiimtų įsipareigojimų už Sutartyje nustatytą Sutarties kainą.
8.3. Jei Sutartis nutraukiama dėl Paslaugų teikėjo esminio Sutarties pažeidimo ar Paslaugų teikėjui nepagrįstai nutraukus Sutarties vykdymą ne Sutartyje nustatyta tvarka, Paslaugų teikėjas įsipareigoja sumokėti Paslaugų pirkėjui 1000,00 Eur (vieno tūkstančio eurų  00 ct) dydžio baudą ir atlyginti nuostolius, susijusius su Sutarties nutraukimu. Paslaugų pirkėjui pareiškus reikalavimą atlyginti patirtus nuostolius, baudos suma įskaitoma į nuostolių atlyginimą.
8.4. Paslaugų pirkėjas turi teisę vienašališkai nutraukti Sutartį, įspėjęs Paslaugų teikėją prieš ne trumpesnį nei 5 (penkių) darbo dienų terminą, jeigu: 
8.4.1. Paslaugų teikėjui yra iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar susidaro įstatymuose ir kituose teisės aktuose nustatyta tvarka analogiška situacija; 
8.4.2. nebelieka perkamų paslaugų poreikio; 
8.4.3. atsiranda Lietuvos Respublikos viešųjų pirkimų įstatymo 90 straipsnio 1 dalyje nustatyti pagrindai.
8.5. Paslaugų teikėjas turi teisę vienašališkai nutraukti Sutartį, įspėjęs Paslaugų pirkėją raštu prieš ne trumpesnį nei 20 (dvidešimties) darbo dienų terminą, jeigu Paslaugų pirkėjas pažeidžia atsiskaitymo su Paslaugų teikėju terminus ir Paslaugų pirkėjo skola Paslaugų teikėjui viršija 20 (dvidešimt) proc. pradinės Sutarties vertės ir Paslaugų pirkėjas, gavęs Paslaugų teikėjo pretenziją, per 30 (trisdešimt) dienų nesumoka Paslaugų teikėjui mokėtinų sumų.
8.6. Sutartis gali būti nutraukta raštišku abiejų Šalių susitarimu.
8.7. Nutraukus Sutartį, Paslaugų pirkėjas turi kiek galima greičiau patvirtinti atliktų paslaugų vertę. Taip pat parengiama ataskaita apie Sutarties nutraukimo dieną esančią Paslaugų teikėjo skolą Paslaugų pirkėjui ir Paslaugų pirkėjo skolą Paslaugų teikėjui.
8.8. Jei Sutartis nutraukiama Paslaugų pirkėjo iniciatyva dėl Paslaugų teikėjo kaltės, Paslaugų pirkėjo patirti nuostoliai ar išlaidos išieškomi iš Paslaugų teikėjo.
8.9. Sutartį nutraukus dėl Paslaugų teikėjo kaltės, be jam priklausančio atlyginimo už suteiktas paslaugas, Paslaugų teikėjas neturi teisės į kokių nors patirtų nuostolių ar žalos kompensaciją.
8.10. Esminė Sutarties sąlyga – paslaugų atlikimo terminas. 
8.11. Dideli arba nuolatiniai esminės Sutarties sąlygos vykdymo trūkumai – Paslaugų teikėjas vėluoja suteikti paslaugas ilgiau nei 5 (penkias) darbo dienas.
8.12. Jeigu Paslaugų teikėjas vėluoja suteikti Paslaugas iki 5 (penkių) darbo dienų, Paslaugų pirkėjas nuo kitos nei nustatytas terminas dienos Paslaugų teikėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo neapmokėtų paslaugų kainos be PVM.
8.13. Jeigu Paslaugų teikėjas uždelsia suteikti paslaugas ilgiau nei 5 (penkias) darbo dienas, Paslaugų teikėjas moka 500,00 Eur (penkių šimtų eurų 00 ct) baudą.
8.14. Jei už laiku suteiktas paslaugas nesumokama Sutarties 2.6 papunktyje numatyta tvarka, Paslaugų teikėjas nuo kitos nei nustatytas terminas dienos skaičiuoja Paslaugų pirkėjui 0,02 (dvi šimtosios) procento dydžio delspinigius nuo neapmokėtų paslaugų kainos be PVM už kiekvieną uždelstą kalendorinę dieną.
8.15. Netesybų sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus. Paslaugų teikėjui taikomos netesybos gali būti išskaitomos iš jam mokėtinų sumų.
8.16. Jeigu Sutartis nutraukiama dėl esminio Sutarties pažeidimo arba priimtas Paslaugų pirkėjo sprendimas, kad Paslaugų teikėjas Sutartyje nustatytą esminę Sutarties sąlygą vykdė su dideliais arba nuolatiniais trūkumais ir dėl to Paslaugų pirkėjas pritaikė Sutartyje nustatytą sankciją, Paslaugų pirkėjas ne vėliau kaip per 10 (dešimt) darbo dienų Centrinėje viešųjų pirkimų informacinėje sistemoje Viešųjų pirkimų tarnybos nustatyta tvarka skelbia informaciją apie Sutarties neįvykdžiusį ar netinkamai ją įvykdžiusį Paslaugų teikėją.

9. KITOS SĄLYGOS

9.1. [bookmark: _Hlk72747639]Sutartis įsigalioja nuo abiejų Šalių pasirašymo dienos ir galioja iki visiško abiejų Šalių sutartinių įsipareigojimų įvykdymo. 
9.2. Sutartis gali būti keičiama jos galiojimo laikotarpiu tik Sutartyje numatytais atvejais vadovaujantis Lietuvos Respublikos viešųjų pirkimų įstatymo 89 straipsnio nuostatomis. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis. 
9.3. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus. 
9.4. Sutarties Šalys įsipareigoja ne vėliau kaip per 5 (penkias) darbo dienas informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.
9.5. Paslaugų pirkėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Paslaugų teikimo (į)vykdymo ataskaitą __________________________________________,									                        (pareigos, vardas, pavardė)
tel.: ____________________, el. paštas: ________________________.
9.6. Paslaugų teikėjas paskiria kontaktiniu asmeniu, atsakingu už Sutarties vykdymą ir turinčiu teisę pasirašyti Paslaugų teikimo (į)vykdymo ataskaitą __________________________________________, 									(pareigos, vardas, pavardė)
tel.: ____________________, el. paštas: ________________________.
9.7. Jei Sutartis pasirašyta ne elektroniniu ir (ar) nemobiliu parašu laikoma, kad Sutartis sudaryta dviem egzemplioriais, turinčiais vienodą teisinę galią, po vieną kiekvienai Šaliai. Jei Sutartis sudaryta elektroniniu ir (ar) mobiliu parašu laikoma, kad Sutartis sudaryta Šalių atstovams pasirašius elektroniniu ir (ar) mobiliu parašu, taip Šalims pasiliekant po Šaliai skirtą Sutarties egzempliorių.
9.8. Šios Sutarties turinys ir vykdant šią Sutartį gauta informacija yra konfidenciali ir negali būti perduoti tretiesiems asmenims be kurios nors iš Šalių raštiško sutikimo, išskyrus teisės aktų numatytus atvejus.
9.9. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
9.10. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
9.11. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
9.12. Be Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.
9.13. Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.
9.14. Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

10. PRIEDAI

9.15. Sutarties priedai yra neatskiriama šios Sutarties dalis:
9.15.1. 1 priedas. Vaizdo klipų ir medijos reportažų kūrimo paslaugų techninė specifikacija, 2 lapai;
9.15.2. 2 priedas. Paslaugų teikimo (į)vykdymo ataskaitos forma, 1 lapas;
9.15.3. 3 priedas. Kvalifikacijos reikalavimai paslaugų teikėjui, 1 lapas;
9.15.4. 4 priedas. Paslaugų teikėjo pasiūlymas, 1 lapas.
9.15.5. 5 priedas. Subteikėjų sąrašas, 1 lapas.


11. ŠALIŲ ADRESAI IR REKVIZITAI

	PASLAUGŲ PIRKĖJAS	
	PASLAUGŲ TEIKĖJAS

	Įstaigos pavadinimas
	Įmonės pavadinimas

	Įstaigos adresas
	Įmonės adresas

	Įstaigos kodas 
	Įmonės kodas 

	Įstaigos kontaktiniai duomenys (telefonas, faksas)
	Įmonės kontaktiniai duomenys (telefonas, faksas)

	Įstaigos elektroninio pašto adresas  
	Įmonės elektroninio pašto adresas

	Atsiskaitomosios sąskaitos numeris
	Atsiskaitomosios sąskaitos numeris

	Bankas, banko kodas
	Bankas, banko kodas

	
	

	Įstaigos atstovo pareigų pavadinimas
Vardas, pavardė


	Įmonės atstovo pareigų pavadinimas
Vardas, pavardė




 20___-____-__ Vaizdo klipų ir medijos reportažų kūrimo paslaugų viešojo pirkimo-pardavimo sutarties Nr. _______/_________
1 priedas


TECHNINĖ SPECIFIKACIJA



Dėstymas
___________________
                              



































20___-____-__ Vaizdo klipų ir medijos reportažų kūrimo paslaugų viešojo pirkimo-pardavimo sutarties Nr. _______/_________
2 priedas
(Paslaugų teikimo (į) vykdymo ataskaitos forma)

PASLAUGŲ TEIKIMO (Į)VYKDYMO ATASKAITA NR. _____

20___m. __________ ___ d.
Vilnius
     Paslaugų teikėjas – ___________________________________________ , atstovaujama (-as) 
                                           (įmonės pavadinimas, kodas)
______________________________ veikiančio pagal ______________________________________
(pareigų pavadinimas, vardas, pavardė)                                                                              (atstovavimo pagrindas)
vadovaudamasis 20___ m. _________ __d. _________________ paslaugų viešojo pirkimo-pardavimo 
 					           (perkamų paslaugų pavadinimas)
sutartimi Nr. _____/______, suteikė paslaugas ________________ ir perdavė visus su paslaugų teikimu
                                                                                   (išvardinti)
 susijusius dokumentus ir medžiagą Paslaugų pirkėjui.

Paslaugų pirkėjas – ____________________________________________, atstovaujama (-as) 
                                                      (įstaigos pavadinimas, kodas)
__________________________________________________________________________________,
                                           			(pareigų pavadinimas, vardas, pavardė)
veikiančio pagal ____________________________________________________________________, 
                                                     			           (atstovavimo pagrindas)
priėmė paslaugas ir visus su paslaugų teikimu susijusius dokumentus ir medžiagą laikantis Paslaugų pirkėjo Sutarties 1.4 papunktyje savarankiškai nustatytų aplinkos apsaugos kriterijų.

Tuo remiantis Paslaugų pirkėjas turi sumokėti Paslaugų teikėjui __________ eurų (_________
                                                                                                                                           (suma skaičiais)
____________________________________ ).  
                         (suma žodžiais)

Paslaugas suteikė

____________________		___________ 			______________
       (pareigų pavadinimas)			      (parašas)			    (vardas, pavardė)
			A.V.

Paslaugas priėmė

____________________		____________   		______________
   (pareigų pavadinimas)			      (parašas)			     (vardas, pavardė)
			A.V.

_________________

20___-____-__ Vaizdo klipų ir medijos reportažų kūrimo paslaugų viešojo pirkimo-pardavimo sutarties Nr. _______ / ______
3 priedas


KVALIFIKACIJOS REIKALAVIMAI PASLAUGŲ TEIKĖJUI




______________




































20___-____-__ Vaizdo klipų ir medijos reportažų kūrimo paslaugų viešojo pirkimo-pardavimo sutarties Nr. _______ / ______
4 priedas


PASLAUGŲ TEIKĖJO PASIŪLYMAS


Dėstymas

________________





































20___-____-__ Vaizdo klipų ir medijos reportažų kūrimo paslaugų viešojo pirkimo-pardavimo sutarties Nr. _______ / ______
5 priedas


SUBTEIKĖJŲ SĄRAŠAS


1. Subteikėjų, kurių pajėgumais Paslaugų teikėjas nesirėmė, kad atitiktų pirkimo dokumentuose nustatytus kvalifikacijos reikalavimus, sąrašas:




2. Subteikėjų, kurių pajėgumais Paslaugų teikėjas rėmėsi, kad atitiktų pirkimo dokumentuose nustatytus kvalifikacijos reikalavimus, sąrašas:




______________













